section_heading: Inter
paragraph_text: Dana 7. svibnja 2006. godine, sa samo 17 godina i mjesec dana, Slavkovski je ušao u igru u 83. minuti utakmice Serie A protiv Siene, čime je postao najmlađi igrač milanskog Intera koji je nastupio u službenoj utakmici. Rekord je prethodno držao Giuseppe Bergomi, Interova legenda. Iako se trener Roberto Mancini vrlo pozitivno izrazio o budućnosti mladog nogometaša, Slavkovski nije dobio daljnje prilike za igranje u prvom sastavu, te je poslan na posudbu u Englesku.